Lungleiah Bunghmun West VC by-election atana draft electoral roll tlangzarh a ni,"1295/2024-2025 2024 Vawkhniahzawn thla ni 24: Vawiin chawhnu khan Lunglei District Election Officer Pu R. Lalṭhazuala chuan VC02009-Bunghmun West-a village council by-election buatsaih tura electoral roll behchhana hman tur draft electoral roll chu Lunglei DC Conference Hall-ah a tlangzarh. Lunglei DEO Pu R. Lalṭhazuala chuan VC by-election buatsaih turah electoral roll dik leh felfai tak a awm theih nan a chuang tur dik takte chauh thun tur a ni, a ti a. A buaipuitu official-te chu fimkhur leh uluk taka kalpui tura chahin, political party-te pawh mahni party hamṭhatna tur chauh ngaihtuah lo va, ṭha taka official-te thawhpui turin a chah bawk. Draft electoral roll tlangzarhna hun hi Election Officer Pi TT Beikhaizi chuan kaihruaiin, draft electoral roll dinhmun tlangpui a tar lang a. Draft electoral roll tlangzarh tak hi political party hrang hrang leh NGO ai awhte hnenah sem nghal a ni. Draft electoral roll tlangzarh tak hi Thorang Constituency hnuaia Bunghmun West-a VC member seat ruak hnawh khahna tur by-election buatsaih tura electoral roll siamna tur a ni a. Draft electoral roll-a a lan danin, Bunghmun West-ah hian voter 746 awmin, mipa 373 leh hmeichhia 373 an ni a. July ni 1, 2024-a kum 18 tling chin tan electoral roll-ah hian inziah luh theih niin, August ni 13, 2024-ah final electoral roll chu tlangzarh tura ruahman a ni. Attachment Loading attachment...",Dated: 24 th Jul 24 4:17 PM,https://dipr.mizoram.gov.in/post/lungleiah-bunghmun-west-vc-by-election-atana-draft-electoral-roll-tlangzarh-a-ni